Ekki alls fyrir löngu fengum við snillingana Söru Dögg Johansen og Sigurlaugu Dröfn Bjarnadóttur , sem reka Reykjavík Makeup School , til að sýna okkur sitthvora útfærsluna af spariförðun . Förðun eftir Söru Módel / Kristín Liv Svabo Jónsdóttir . Mynd / Aldís Pálsdóttir „ Ég ákvað að gera Halo-förðun sem er ein af mínum uppáhaldsförðunum . Hún er fullkomin fyrir fín tilefni . Hún er mjög einföld og hentar öllum augnumgjörðum . Ég byrjaði á því að setja ljósbrúnan augnskugga ( Birkin frá ABH ) og millibrúnan augnskugga ( Red Earth frá ABH ) í innri og ytri augnkrók en skildi miðjuna á augnlokinu eftir . Í miðjuna setti ég fallegan sanseraðan augnskugga sem er nýr frá NYX professional makeup og heitir Foil play í litnum French Macaron . Glimmerið setur punktinn yfir i-ið . „ Ég ákvað að gera Halo-förðun sem er ein af mínum uppáhaldsförðunum . “ Fyrir þá sem vilja bæta við glimmeri og gera förðunina örlítið ýktari þá setti ég glimmerið Midnight Cowboy frá Urban Decay í miðjuna á augnlokinu . Ég notaði brúnan og svartan blýant í augnhárarótina sem eyliner en mér finnst fallegt að nota tvo tóna til að ná fallegri blöndun . Sara notaði þessi augnhár í förðunina . Til að ýkja augnhárin notaði ég svo uppáhaldsaugnhárin mín frá Eylure sem heita Duos & Trios en þau henta öllum þar sem þú getur leikið þér með þau hvort sem þú ert að leita eftir þéttleika , lengingu eða jafnvel hvorutveggja . Á húðina notaði ég Away We Glow-ljómakremið frá NYX professional makeup og svo Giorgio Armani Luminous silk-farðann því hann gefur fallegan ljóma . Í skyggingu og highlight notaði ég Born to glow - pallettuna frá NYX Professional Makeup . Á varirnar notaði ég Angel-varalitinn frá MAC og nýja Shimmer Down-glossið í litnum Pink Pong frá NYX professional makeup . Ég krullaði svo hárið á módelinu mínu með HH Simonsen Rod 4 - keilujárninu og setti svo sufflée-krem yfir krullurnar til að fá þær mýkri . “ Fyrir fín tilefni finnst mér mjög mikilvægt að nota gott setting sprey þar sem við viljum að förðunin endist vel og lengi . Uppáhalds setting sprey-ið mitt er Chill frá Urban Decay , en það gefur raka og róar húðina . Fyrir þá sem eru með glimmer á augunum er ótrúlega gott að taka pakkalímband og dúmpa yfir glimmerið þegar við erum að fara að taka förðunina af okkur í lok kvölds . Allt glimmerið festist þá í límbandinu og við getum þá þrifið okkur eins og önnur kvöld án þess að fá glimmer út um allt andlit . Förðun eftir Sillu Módel / Ragnheiður Theodorsdóttir . Mynd / Aldís Pálsdóttir „ Hérna sýni ég smokey-förðun með smávegis glimmeri en smokey-förðun er mín allra mesta uppáhaldsförðun . Mér finnst finnst rosalega skemmtilegt að gera hana í margskonar útfærslum eins og til dæmis að leika mér með liti og áferðir , allt frá möttum augnskuggum yfir í sanseraða . Að þessu sinni ákvað ég að gera kirsuberjalitað smokey og skreytti með mjög fíngerðu glimmeri . Ég lagði áherslu á augun og húðina og ákvað því að gera frekar látlausar varir við . Ég byrja alltaf á að gera augun fyrst og enda á því að gera húðina . Naked Cherry-augnskuggapallettuna frá Urban Decay . Í þessari augnförðun notaðist ég við Naked Cherry-augnskuggapallettuna frá Urban Decay . Ég byrja á að nota ljósan mattan lit sem fyrsta lit sem ég legg í glóbuslínu augnsvæðisins og blanda hann vel út upp á augnbeinið til að fá þessa svo kölluðu reyk eða smokey-áferð . Næst notaði ég tvo sanseraða augnskugga sem voru aðeins dekkri en fyrsti liturinn og setti þá á mitt augnlokið og nota síðan enn dekkri mattan augnskugga sem leiðir frá sanseruðu litunum niður að augnhárarót . Glitter Goals í litnum Multiverse frá NYX . Sama aðferð fer svo fram á neðra augnsvæðinu nema þá er gott að forðast að nota sanseraða augnskugga til að missa ekki dýptina í litunum . Ofan á augnlokið setti ég svo ótrúlega fallegt , fljótandi glimmer frá NYX professional makeup sem heitir Glitter goals liquid eyeshadow í lit sem heitir Multiverse . Ég setti svo nóg af rakakremi og ljómakremi undir farðann en ég notaði mjög léttan farða og lagði áherslu á ljóma í húðinni . “ Helstu vörur : Ég notaði Naked Cherry-augnskuggapallettu frá Urban Decay , NYX professional liquid eyeshadow , Creme Cup-varalit frá MAC og Bobbi Brown highlighter sem heitir Bronze Glow .